Vyhlásenie o partnerstve – nepodnik

|  |  |
| --- | --- |
| Partner - Názov subjektu: |   |
| IČO: |   |
| Názov projektu: |  |
| Akronym: |  |
| Dátum podpisu: |  |
| Osoby oprávnené konať v mene partnera:[[1]](#footnote-1) |
| Meno: | Priezvisko: | Titul: | Podpis: |
|   |   |   |   |
|   |   |   |   |
|  |  |  |  |
|  |  |  |  |

Vyššie uvedené osoby oprávnené konať v mene partnera čestne vyhlasujeme, že:

* sme sa oboznámili s podmienkami výzvy, v ktorej sa predkladá žiadosť o prostriedky mechanizmu (ďalej aj ako „ŽoPPM“), kde vystupujeme ako partner;
* sme spolupracovali pri príprave predkladanej ŽoPPM a že všetky informácie, ktoré sme poskytli do ŽoPPM a všetkých jej príloh sú úplné, pravdivé a správne;
* som si vedomý zodpovednosti za predloženie úplných a správnych údajov, pričom beriem na vedomie, že preukázanie opaku je spojené s rizikom možných následkov v rámci posudzovania žiadosti a/alebo implementácie projektu (napr. možnosť mimoriadneho ukončenia zmluvného vzťahu, vznik neoprávnených výdavkov);
* som si vedomý skutočnosti, že na poskytnutie prostriedkov mechanizmu podaním žiadosti nevzniká právny nárok;
* spĺňam podmienky poskytnutia prostriedkov mechanizmu na strane partnera uvedené v príslušnej výzve a nesiem plnú právnu zodpovednosť za dodržanie ich podmienok;
* sme sa oboznámili s obsahom celej ŽoPPM a jej príloh, súhlasíme s jej obsahom a v prípade jej úspešnosti sa budeme podieľať na implementácii projektu v rozsahu nám pridelených úloh, ako sú definované v ŽoPPM;
* v prípade schválenia ŽoPPM sa zaväzujeme pri následnej implementácii projektu dodržiavať princípy korektnej partnerskej spolupráce, ktorá bude založená Zmluvou o partnerstve. Tú sa zaväzujeme podpísať pred podpisom zmluvy o PPM a spolu s prijímateľom a ostatnými partnermi v nej upraviť vzájomné práva a povinnosti;
* sme sa oboznámili so vzorom zmluvy o PPM, vrátane všetkých príloh, a s právami a povinnosťami v súvislosti s implementáciou projektu po podpise zmluvy o PPM, ktoré z nich vyplývajú. Berieme na vedomie, že zmluva o PPM bude uzavretá žiadateľom/prijímateľom a vykonávateľom zastúpeným Výskumnou agentúrou (ďalej len ako „VA“). Následne bude prijímateľ svojich partnerov reprezentovať pri každom kontakte s VA počas implementácie projektu;
* po schválení ŽoPPM sa zaväzujeme prostredníctvom žiadateľa bezodkladne písomne informovať VA o všetkých zmenách, ktoré sa týkajú našej organizácie a údajov a skutočností uvedených v ŽoPPM;
* berieme na vedomie, že zmena partnera po schválení ŽoPPM je možná len v odôvodnených prípadoch, pričom nesmie dôjsť k narušeniu povahy projektu a nový partner musí spĺňať tie isté PPPM a kritériá ako pôvodný partner. VA nie je povinná takúto zmenu akceptovať a nemusí pristúpiť k podpisu zmluvy o PPM, resp. môže odstúpiť od zmluvy o PPM;
* zabezpečím finančné prostriedky na spolufinancovanie projektu v rozsahu definovanom výzvou a ŽoPPM tak, aby nebola ohrozená jeho implementácia;
* výdavky, na ktoré majú byť poskytnuté prostriedky mechanizmu neboli a nebudú predmetom financovania z iných verejných zdrojov. V prípade zistenia dvojitého financovania som si vedomý možných následkov v rámci posudzovania a/alebo implementácie projektu;
* som si vedomý, že činnosti definované v ŽoPPM, ktorými dosiahnem výsledky projektu a za realizáciu ktorých som zodpovedný a ktoré budú financované z prostriedkov mechanizmu nie sú a nebudú súčasne financované z iných verejných zdrojov;
* nie sme si vedomí, že by plánovaný výskumný výstup projektu už bol v minulosti uskutočnený a že by bol verejne známy, zároveň nám nie sú známe skutočnosti, ktoré by nasvedčovali tomu, že predkladaná ŽoPPM túto podmienku neplní;
* partner nemá právoplatným rozsudkom uložený niektorý z nasledujúcich trestov:
	+ trest zrušenia právnickej osoby
	+ trest zákazu prijímať dotácie alebo subvencie
	+ trest zákazu prijímať pomoc a podporu poskytovanú z fondov Európskej únie
	+ trest zákazu činnosti vo verejnom obstarávaní
* partner, ani jeho štatutárny orgán, ani žiadny člen jeho štatutárneho orgánu, ani iná osoba konajúca v jeho mene (ďalej len „overované osoby“) nie sú v žiadnej krajine odsúdení za obdobné trestné činy, ako sú uvedené v PPPM D. Podmienka bezúhonnosti žiadateľa, partnera a overovaných osôb;
* predstavujem organizáciu venujúcu sa výskumu a šíreniu poznatkov/výskumnú infraštruktúru, čo preukazujem aj vykonaným individuálnym testom štátnej pomoci. Ako organizácia venujúca sa výskumu a šíreniu poznatkov/výskumná infraštruktúra, spĺňam podmienky financovania nehospodárskych činností, vyplývajúce z rámca pre štátnu pomoc na výskum, vývoj a inovácie (2022/C414/01). Oboznámil som sa s pravidlami financovania nehospodárskych činností organizácií venujúcich sa výskumu a šíreniu poznatkov/výskumných infraštruktúr a vyhlasujem, že dodržím pravidlá financovania nehospodárskych činností aj počas implementácie projektu tak, aby poskytnutím verejných financií nedošlo k poskytovaniu štátnej pomoci a taktiež k poskytnutiu nepriamej štátnej pomoci;
* som/budem zapísaný v registri partnerov verejného sektora podľa Zákona č. 315/2016 Z. z. o registri partnerov verejného sektora a o zmene a doplnení niektorých zákonov, a to najneskôr pred podpisom Zmluvy o poskytnutí prostriedkov mechanizmu (ďalej len „zmluvy o PPM“). (Tento bod sa nevzťahuje na tie právnické osoby, ktoré by ani po nadobudnutí účinnosti zmluvy o PPM neboli partnerom verejného sektora podľa § 2 zákona o registri partnerov verejného sektora);
* dodržím všetky pravidlá vzťahujúce sa na implementáciu projektu v prípade jeho úspešnosti, najmä že:
	+ plánované aktivity budú prebiehať v súlade s etickými princípmi vo výskume vyplývajúcimi zo slovenskej a európskej legislatívy;
	+ implementácia bude prebiehať v súlade s horizontálnym princípom „podpora rovnosti mužov a žien a rovnosti príležitostí pre všetkých“;
* najneskôr pred podpisom zmluvy o PPM poskytnem prostredníctvom prijímateľa zoznam konečných užívateľov výhod, v prípade ak sa povinnosť zápisu do registra partnerov verejného sektora podľa Zákona č. 315/2016 Z. z. na organizáciu partnera, ktorú zastupujem nevzťahuje;
* finančné prostriedky poskytnuté z prostriedkov mechanizmu žiadané v tejto žiadosti nebudú použité na výdavky súvisiace s DPH, ak je DPH vymáhateľná podľa vnútroštátnych právnych predpisov o DPH.
1. V prípade potreby je možné tabuľku s údajmi o štatutárnych zástupcoch prispôsobiť ich počtu pridaním alebo vymazaním riadkov. [↑](#footnote-ref-1)